Oznámenie Komisie Európskemu parlamentu podľa článku 251 odsek 2 druhý pododsek Zmluvy o ES ktoré sa týka spoločnej pozície Rady o prijatí smernice Európskeho Parlamentu a Rady o batériách a akumulátoroch a opotrebovaných batériách a akumulátoroch /* KOM/2005/0378 v konečnom znení - COD 2003/0282 */





[pic] | KOMISIA EURÓPSKYCH SPOLOČENSTIEV | Brusel, 23.8.2005 KOM(2005) 378 v konečnom znení 2003/0282 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES ktoré sa týka spoločnej pozície Rady o prijatí smernice Európskeho parlamentu a Rady o batériách a akumulátoroch a opotrebovaných batériách a akumulátoroch 2003/0282 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES ktoré sa týka spoločnej pozície Rady o prijatí smernice Európskeho parlamentu a Rady o batériách a akumulátoroch a opotrebovaných batériách a akumulátoroch 1. SÚVISLOSTI Dátum doručenia návrhu Komisie Európskemu parlamentu a Rade (dokument KOM(2003) 723 v konečnom znení 2003/0282 (COD)) | 24. 11. 2003 | Dátum stanoviska Európskeho hospodárskeho a sociálneho výboru: | 28. 4. 2004 | Dátum stanoviska Výboru regiónov | 22. 5. 2004 | Dátum stanoviska Európskeho parlamentu, prvé čítanie: | 20. 4. 2004 | Dátum prijatia spoločnej pozície : | 18. 7. 2005 | 2. CIEĽ NÁVRHU KOMISIE Účel návrhu Komisie na novú smernicu o batériách a akumulátoroch bol dvojaký: - jeho cieľom je zaviesť systém uzavretého cyklu pre všetky batérie a akumulátory, aby sa predišlo ich spaľovaniu alebo likvidácii na skládkach, keď už predstavujú odpad. Na základe systému uzavretého cyklu sa musia všetky batérie zbierať a recyklovať a ich kovové časti sa musia spätne zaviesť do hospodárskeho cyklu; - stanoviť minimálne pravidlá fungovania vnútroštátnych systémov zberu a recyklácie s cieľom posilniť riadne fungovanie vnútorného trhu a zaručiť rovnaké podmienky pre všetkých prevádzkovateľov zapojených do životného cyklu batérií a akumulátorov. 3. PRIPOMIENKY K SPOLOČNEJ POZÍCII 3.1. Všeobecné pripomienky Komisia mohla prijať väčšinu zmien a doplnení, ktoré Európsky parlament navrhol na prvom čítaní. Tieto zmeny a doplnenia obsahujú užitočné technické objasnenia a dodatky k navrhovaným definíciám v návrhu Komisie. Komisia zamietla väčšinu zmien a doplnení, ktoré sa týkajú zákazu látky, keďže jej rozšírené posúdenie dopadu ukázalo, že navrhovaný systém uzavretého cyklu by znamenal rovnakú úroveň ochrany životného prostredia za nižšie náklady. Najmä: - Zmeny a doplnenia 4, 5, 11, 12, 14, 21, 24, 46, 47, 50, 51, 52, 56, 57, 58, 59, 60, 61, 62, 64, 78, 79, 80, 81, 103 a 112, spolu 26 zmien a doplnení, prijala Komisia v plnom rozsahu. - Komisia prijala čiastočne alebo v zásade 16 zmien a doplnení. Komisia môže v zásade prijať zmeny a doplnenia 10, 29 a 35, s výhradou preformulovaného znenia a/alebo objasnenia. Zmeny a doplnenia 16, 20, 22, 23, 27, 28, 40, 43, 44, 48, 53, 99 a 109 boli prijaté čiastočne. - Zmeny a doplnenia 1, 2, 6, 7, 8, 9, 18, 19, 25, 26, 30, 32, 33, 34, 36, 37, 38, 39, 41, 45, 49, 54, 55, 63, 65, 66, 67, 68, 69, 71, 72, 73, 74, 75, 76, 77, 85, 92, 95, 82, 100, 101, 108 a 120, spolu 44 zmien a doplnení, Komisia neprijala. Rada do značnej miery zohľadnila zmeny a doplnenia Parlamentu a vykonala niekoľko ďalších zmien. Rada sa domnievala, že navrhovaný systém „uzavretého cyklu“ bude v praxi ťažké dosiahnuť a bude pre členské štáty predstavovať vysoké náklady a administratívne zaťaženie. Rada preto uprednostnila čiastočný zákaz používania kadmia v prenosných batériách namiesto dodatočného cieľa zberu prenosných kadmiových batérií, čo by si vyžadovalo monitorovanie toku odpadu. Komisia si stojí za svojím rozšíreným posúdením dopadu (pozri taktiež vyhlásenie Komisie v odseku 4), prijíma však aj to, že je teraz k dispozícii nová informácia, podľa ktorej môže navrhovaný systém „uzavretého cyklu“ spôsobiť väčšie administratívne zaťaženie a vyššie náklady ako sa pôvodne odhadovalo, t. j. viac nákladov pre členské štáty. Komisia môže preto prijať iné politické opatrenia ako sú tie, ktoré uviedla vo svojom pôvodnom návrhu, za predpokladu, že úroveň ambície v oblasti životného prostredia je prinajmenšom rovnocenná návrhu Komisie, najmä pokiaľ ide o ciele zberu a recyklácie. Pokiaľ ide o úrovne zberu, Komisia víta nárast dlhodobého cieľa zberu. Časový rámec na dosiahnutie 45 % úrovne zberu (8 rokov po dátume transpozície) by však mohol byť náročnejší. Na základe uvedeného môže Komisia podporiť spoločnú pozíciu ako celok. 3.2. Podrobné pripomienky 3.2.1. Zmeny a doplnenia Parlamentu prijaté Komisiou a v plnom rozsahu, čiastočne alebo v zásade zapracované do spoločnej pozície Zmeny a doplnenia 4, 10, 11, 12, 14, 16, 20, 21, 23, 24, 28, 35, 40, 43, 44, 46, 51, 52, 53, 56, 57, 59-62, 64, 78, 79-81, 99, 109 a 112, ktoré prijal Európsky parlament v prvom čítaní, prijala Komisia v plnom rozsahu, čiastočne alebo v zásade. Sú taktiež v plnom rozsahu, čiastočne alebo v zásade zapracované do spoločnej pozície Rady. Zmenami a doplneniami 4 a 52 sa slovo „spotrebiteľ“ mení na slovo „konečný užívateľ“. Komisia ich prijala v plnom rozsahu. Sú zapracované do odôvodnenia 18 a názvu článku 17 spoločnej pozície. Časť zmeny a doplnenia 53 o konečných užívateľoch bola prijatá Komisiou a taktiež čiastočne zapracovaná do článku 17 ods. 1 spoločnej pozície. Zmena 10 objasňuje rozsah pôsobnosti smernice a Komisia ju v zásade prijala. Je zapracovaná do článku 2 spoločnej pozície. Zmeny a doplnenia 11, 12 a 14 obsahujú užitočné objasnenia definícií „batérie“, „akumulátora“ a „sady batérií“ a Komisia ich prijala v plnom rozsahu. Sú zapracované do článku 3 ods. 1, 2 a 3 spoločnej pozície. Komisia čiastočne prijala zmenu 16, pretože uvítala objasnenie, že gombíkové články sa môžu používať aj ako záložný zdroj. Je zapracovaná do článku 3 ods. 4 spoločnej pozície. Pokiaľ ide o navrhovanú definíciu výrobcu, zmenu a doplnenie 20 Komisia čiastočne prijala. Komisia navrhla toto znenie článku 3 ods. 13 písm. b): „ďalej predáva batérie alebo akumulátory pod svojou vlastnou obchodnou značkou za podmienky, že batérie alebo akumulátory už nie sú opatrené obchodnou značkou výrobcu“ . Pre zmenu a doplnenie v súvislosti s písmenom c) Komisia navrhla toto znenie: „ (..) na trh Spoločenstva z tretích krajín“ . Definícia Rady týkajúca sa výrobcu je čiastočne v súlade so zmenou 20 v tom, že sa vzťahuje na všetky batérie a akumulátory zabudované do zariadení. Rada definíciu ďalej zjednodušila, aby mohli členské štáty identifikovať zodpovedného výrobcu na svojom území a zároveň predísť ťažkostiam súvisiacim s vnútorným trhom. Zmenou 21 sa dopĺňa definícia „distribútora“, ktorú Komisia prijala v plnom rozsahu. Je zapracovaná do článku 3 ods. 13 spoločnej pozície. Komisia prijala prvé dve časti zmeny a doplnenia 23, a to, že článok 4 sa uplatňuje bez toho, aby bola dotknutá smernica 2000/53/ES, a limit 0,0005 % hmotnosti ortuti v batériách a akumulátoroch, pretože obidve zmeny sú v súlade s návrhom Komisie. Rada čiastočne prijala túto zmenu a doplnenie v tom, že článok 4 spoločnej pozície ustanovuje zákaz kadmia, s výhradou výnimiek, a preskúmanie. Zmenou 24 sa upevňuje povinnosť výrobcov zvyšovať ekologické fungovanie batérií a akumulátorov a povinnosť členských štátov podporovať výskum v tejto oblasti. Komisia ju prijala v plnom rozsahu. Je čiastočne zapracovaná do článku 19 ods. 3 písm. a) a d) spoločnej pozície. Komisia čiastočne prijala zmenu 28, v ktorej sa preformulováva znenie požiadaviek na systémy zberu prenosných batérií a akumulátorov. Komisia považovala za užitočné doplniť objasnenie, že batérie sa môžu taktiež zbierať spolu s elektrickým a elektronickým odpadom na základe systémov, ktoré boli zavedené vykonávaním tejto smernice. Je to zapracované do článku 7 ods. 1 písm. c) spoločnej pozície. Komisia mohla v zásade súhlasiť s prístupom, aby sa samotnou smernicou vytvoril zoznam členských štátov, ktoré môžu ustanoviť výnimku z navrhovaných cieľov recyklácie v prílohe, ako je to navrhnuté v zmene a doplnení 35. Rada uprednostnila vypracovanie prechodných dojednaní prostredníctvom postupu vo výboroch (pozri článok 9 ods. 4 písm. a) spoločnej pozície). V zmene a doplnení 40 prijala Komisia opravu tlačovej chyby v nariadení 259/93/EHS. Rada to zapracovala spolu s doplnením slova „recyklácia“ do článku 12 spoločnej pozície. Pokiaľ ide o zmenu a doplnenie 43, Komisia prijala preformulované znenie vzhľadom na recykláciu olova a kadmia. Komisia taktiež uvítala nový odsek, ktorý uvádza, že minimálna účinnosť recyklácie sa môže upraviť prostredníctvom postupu vo výboroch na základe vedeckého a technického pokroku. Táto zmena je zapracovaná do článku 10 spoločnej pozície. Komisia čiastočne prijala zmenu a doplnenie 44, a to nahradenie slova „zariadia“ slovom „zabezpečia“ ako aj doplnenie slov „zber“ a „ekologicky“. Táto zmena je slovom „zber“ čiastočne zapracovaná do článku 13 spoločnej pozície. Komisia prijala zmenu 46, v ktorej sa uvádza, že v prípade batérií, ktoré sú ešte stále zabudované do iných výrobkov, ako sú napr. autá alebo elektrické a elektronické zariadenia, v čase, keď už tieto výrobky predstavujú odpad, budú výrobcovia batérií zodpovední za ďalšie nakladanie s batériami len po ich odstránení z iných výrobkov. Cieľom spoločnej pozície Rady je predísť prekrývaniu rôznych systémov financovania a je preto v súlade s cieľom tejto zmeny a doplnenia (pozri článok 13 ods. 2 spoločnej pozície). Zmenu 51, ktorá objasňuje, že účasť na takýchto systémoch by mala byť umožnená všetkým hospodárskym prevádzkovateľom na nediskriminačnom základe, Komisia prijala. Cieľ tejto zmeny a doplnenia je zapracovaný do článku 7 ods. 2 spoločnej pozície. Komisia prijala zmenu 56, ktorou sa členské štáty zaviažu prijať vhodné opatrenia na motivovanie konečných užívateľov, aby sa zúčastňovali na systémoch zberu. Je to zapracované do článku 17 ods. 1 písm. b) spoločnej pozície. Zmenami a doplneniami 57, 59, 60, 61, 62, 78, 79, 80 a 81 sa podrobné požiadavky na označovanie presúvajú z prílohy II k smernici do článku. Zmenou a doplnením 59 sa taktiež vypúšťa pre Komisiu možnosť zmeniť a doplniť požiadavky na označovanie podľa technického pokroku na základe postupu vo výboroch. Zmenou a doplnením 64 sa pre Komisiu dopĺňa možnosť udeliť výnimky z požiadaviek na označovanie na základe postupu vo výboroch. Komisia prijala všetky tieto zmeny a doplnenia a sú zapracované do článku 18 spoločnej pozície a do prílohy II k tejto spoločnej pozícii. Komisia čiastočne prijala zmenu a doplnenie 99, a to vypustenie 10 % výnimky z požiadaviek na recykláciu a možnosť uskutočniť technické úpravy. Je to zapracované do článku 10 ods. 1 písm. b) spoločnej pozície. Komisia prijala časť zmeny a doplnenia 109, v ktorej sa objasňuje, že automobilové batérie by sa mali zbierať „od konečného užívateľa alebo na prístupných miestach v ich okolí“. Je to zapracované do článku 7 ods. 4 spoločnej pozície. Zmenou a doplnením 112 sa objasňuje, že uplatňovanie zrejmých poplatkov sa pri predaji nových výrobkov zakazuje. Tieto zmeny a doplnenia boli prijaté Komisiou a sú zapracované do článku 13 ods. 3 spoločnej pozície. 3.2.2. Zmeny a doplnenia Parlamentu prijaté Komisiou v plnom rozsahu, čiastočne alebo v zásade, ale nezapracované do spoločnej pozície Zmeny a doplnenia 5, 22, 27, 29, 47, 48, 50, 58 a 103 boli prijaté Komisiou v plnom rozsahu, čiastočne alebo v zásade, nie sú však zapracované do spoločnej pozície. V zmenách a doplneniach 5 a 58 sa uvádza, že koneční užívatelia by mali byť informovaní o kapacite batérií a že kapacita by mala byť uvedená na sade batérií. Komisia ich prijala v plnom rozsahu. Rada tieto zmeny a doplnenia nezapracovala do svojej spoločnej pozície, pretože sa v nich považovalo za nevhodné uvádzať kapacitu z technických dôvodov. V zmene a doplnení 22 o definícii systému „uzavretého cyklu“ uvítala Komisia lingvistické objasnenie (tretia „strana“ namiesto „strany“). Pokiaľ ide o zmenu a doplnenie 27, Komisia uvítala prvú časť, v ktorej sa objasňuje, že členské štáty by mali dosiahnuť systém „uzavretého cyklu“. Odkazy na systém „uzavretého cyklu“ nie sú zapracované do spoločnej pozície, pretože sa Rada domnievala, že systém „uzavretého cyklu“ je teoretickou predstavou, ktorú bude v praxi ťažké dosiahnuť. Komisia v zásade prijala zmenu 29, na základe ktorej musia koneční užívatelia odovzdávať svoje opotrebované batérie a akumulátory na zberné miesta. Podobne Komisia uvítala zmenu 47, na základe ktorej musia členské štáty zabezpečiť, že koneční užívatelia vrátia svoje batérie do systému zberu batérií. Rada nezahrnula tieto zmeny a doplnenia, pretože sa domnievala, že bude ťažké vynútiť splnenie takejto povinnosti konečných užívateľov. Okrem toho Komisia prijala časti zmeny a doplnenia 48, ktorými sa dopĺňajú nové ustanovenia, ktoré objasňujú rozsah zodpovednosti výrobcu a uvádzajú, že výška záruky má závisieť od škodlivosti batérií. S cieľom zabrániť tomu, aby vznikli medzery vo financovaní, Rada rozhodla, že zásada zodpovednosti výrobcu sa má uplatňovať na výrobcov samostatných batérií a výrobcov zariadení a automobilov, ktorí uvádzajú batérie na trh, pričom predchádzajú dvojitému spoplatneniu (pozri článok 3 ods. 12 a článok 13 spoločnej pozície). V prvej časti zmien a doplnení 50 a 103 sa objasňuje, že náklady na nakladanie s historickými prenosnými batériami a akumulátormi by mali znášať výrobcovia týchto batérií a akumulátorov podľa podielu na trhu. Komisia sa domnievala, že to bolo užitočné objasnenie uplatňovania zásady zodpovednosti výrobcu a bolo to v súlade s článkom 8 ods. 3 smernice o odpade z elektrických a elektronických zariadení. Rada sa však domnievala, že na to, aby boli vnútroštátne systémy trochu pružné, nie je potrebné zahrnúť pravidlá o financovaní historického odpadu. 3.2.3. Zmeny a doplnenia zamietnuté Komisiou a Radou a nezapracované do spoločnej pozície Zmeny a doplnenia 2, 6, 9, 18, 19, 25, 32, 39, 41, 45, 49, 54, 55, 63, 65, 67, 68, 77, 92 a 101 boli Komisiou zamietnuté a neboli zapracované do spoločnej pozície Rady. 3.2.4. Zmeny a doplnenia Parlamentu zamietnuté Komisiou, ale zapracované do spoločnej pozície Zmeny a doplnenia 1, 7, 8, 26, 30, 33, 34, 36, 37, 38, 66, 69, 71, 72, 73, 74, 75, 76, 82, 85, 95, 100, 108 a 120 boli zamietnuté Komisiou, ale zapracované do spoločnej pozície 3.2.5. Dodatočné zmeny návrhu uskutočnené Radou Odôvodnenia Cieľom zmien odôvodnení, ktoré Rada uskutočnila, je úprava textu, aby zohľadňoval rôzne zmeny uskutočnené v článkoch, najmä: - Odôvodnenia 8 a 9 uvádzajú neúplný zoznam príkladov priemyselných a prenosných batérií a bezdrôtových elektrických nástrojov, s cieľom objasniť definície v článku 3 ods. 3, ods. 6 a ods. 16. - Do odôvodnenia 11 sú zapracované požiadavky článkov 5 a 17 ods. 2 pôvodného návrhu Komisie. V odôvodnení 16 sa vysvetľuje, čo sa v článku 10 ods. 1 písm. a) spoločnej pozície rozumie pod „najlepšími dostupnými technikami“. - Pokiaľ ide o finančnú zodpovednosť výrobcu, v odôvodnení 17 sa objasňuje, čo sa v článku 20 rozumie pod „čistými nákladmi“. Články Hlavnou zmenou článkov, ktorú Rada uskutočnila, je zavedenie obmedzeného zákazu používania kadmia v prenosných batériách (pozri článok 4 spoločnej pozície) namiesto navrhovaných 80 % cieľa zberu prenosných kadmiových batérií, čo si vyžaduje monitorovanie toku odpadu (pozri článok 13 pôvodného návrhu Komisie). To by malo prispieť k dosiahnutiu „systému uzavretého cyklu“ (pozri článok 3 ods. 14 pôvodného návrhu Komisie). Na základe nových informácií o dostupnosti náhrad za kadmiové batérie a nákladoch za monitorovanie toku odpadu sa Rada domnievala, že obmedzený zákaz bude udržateľnejšou politickou možnosťou ako navrhovaný „systém uzavretého cyklu“. V súlade s týmito zmenami Rada taktiež vypustila článok 3 ods. 14 a článok 6 pôvodného návrhu Komisie a preformulovala znenie článku 8 pôvodného návrhu Komisie (teraz článok 6). Taktiež zahrnula požiadavku článku 25 ods. 2 pôvodného návrhu Komisie. Odkaz na vplyv dopravy na životné prostredie nahrádza podobné požiadavky v článku 9 ods. 2 a druhom pododseku článku 15 ods. 1 pôvodného návrhu Komisie. Pokiaľ ide o ciele zberu, Rada rovnako ako Európsky parlament uprednostnila vyjadrenie cieľov zberu v percentách namiesto v gramoch na obyvateľa, ako to pôvodne navrhla Komisia (pozri článok 13 pôvodného návrhu Komisie). Rada uprednostnila ciele vo výške 25 % a 45 %, ktoré sa majú dosiahnuť 4 a 8 rokov po dátume transpozície (pozri článok 9 spoločnej pozície). Vzhľadom na to, že tieto ciele nie sú prepojené s vnútroštátnou spotrebou, nebolo už potrebné zachovávať možnosť výnimiek z cieľov z dôvodu mimoriadne nízkej spotreby batérií (pozri článok 14 ods. 2 pôvodného návrhu Komisie). Namiesto toho Rada navrhla ustanoviť možné prijatie prechodných dojednaní na základe postupu vo výboroch (pozri článok 9 ods. 4 písm. a) spoločnej pozície). Pokiaľ ide o zodpovednosť výrobcu, Rada prijala novú definíciu „výrobcu“ , ktorá na uplatnenie finančnej zodpovednosti výrobcu umožní členským štátom identifikovať výrobcu na svojom území (pozri článok 3 ods. 12 spoločnej pozície). S cieľom zabrániť tomu, aby vznikli medzery vo financovaní nakladania s odpadom batérií odstránených zo zariadení/automobilov, sa na výrobcov zariadení a automobilov taktiež vzťahuje definícia „výrobcu“ v tejto smernici, ak je batéria zabudovaná do zariadenia alebo automobilu v čase ich uvedenia na trh. V článku 13 spoločnej pozície sa od členských štátov vyžaduje, aby predišli dvojitému spoplatneniu, a objasňuje sa v ňom, že výrobcovia musia financovať čisté náklady súvisiace s nakladaním s odpadom batérií. V článku 14 spoločnej pozície (nahrádzajúcom článok 22 pôvodného návrhu Komisie) sa už od výrobcov nevyžaduje, aby poskytovali záruku pri uvádzaní batérie na trh. Článok 23 pôvodného návrhu Komisie, v ktorom sa ustanovujú pravidlá financovania historického odpadu, sa vypúšťa. Okrem toho Rada doplnila možnosť prijatia pravidiel financovania a registrácie de minimis na základe postupu vo výboroch (pozri článok 15 spoločnej pozície). Prílohy Príloha I k spoločnej pozícii obsahuje tabuľku súladu monitorovania s cieľmi zberu a odráža zmeny uskutočnené v článku 9 spoločnej pozície. Predpísané požiadavky na označovanie v prílohe II sa presunuli do článku 18 spoločnej pozície, a preto, podobne ako v zmenách a doplneniach z prvého čítania Európskeho parlamentu, obsahuje príloha II len symbol označovania (prečiarknutý smetný kontajner na kolieskach). Podrobné požiadavky na zaobchádzanie a recykláciu v článku 15 ods. 2 a 19 ods. 1 pôvodného návrhu Komisie sa presunuli do prílohy III k spoločnej pozícii. 4. ZÁVER Cieľom týkajúcim sa životného prostredia v návrhu Komisie o batériách je zabrániť spaľovaniu všetkých batérií a ich likvidácii na skládkach, keď už predstavujú odpad. Na dosiahnutie tohto cieľa Komisia navrhla vyššie ciele zberu a recyklácie pre všetky batérie, s mimoriadne vysokým cieľom zberu pre prenosné kadmiové batérie, s cieľom dosiahnuť takzvaný systém „uzavretého cyklu“. Vo svojej spoločnej pozícii Rada uprednostnila iné politické opatrenia na dosiahnutie cieľov návrhu Komisie. Vzhľadom na to, že úroveň ambície v oblasti životného prostredia spoločnej pozície je prinajmenšom rovnocenná návrhu Komisie, Komisia môže celok podporiť. Vyhlásenie Komisie týkajúce sa posúdenia dopadu vykonaného Radou: Komisia zdôrazňuje dôležitosť posúdenia dopadu vykonaného v súlade s odsúhlasenými interinštitucionálnymi cieľmi lepšej regulácie v budúcnosti. S cieľom dosiahnuť dohodu o metodológii takéhoto posúdenia dopadu by príslušné tri orgány mali v prebiehajúcej pracovnej činnosti v rámci interinštitucionálnej dohody tieto otázky ďalej skúmať.